Победа вечитог губитника над фаворизованим тимом.
Пенал у последњем минуту који осваја титулу на такмичењу.
Енергетска монтажа тренинга.
Многи људи воле да славе победу на терену,
навијају за омиљене тимове
и учествују у спорту.
Међутим, ево питања: да ли треба да будемо толико опседнути спортом?
Да ли је спорт онолико добар за нас колико га доживљавамо добрим,
или је само занимљива и забавна разбибрига?
Шта наука има да каже на то?
Као прво, нашироко је прихваћено да је вежбање добро за наше тело и ум,
а то је дефинитивно истина.
Вежбање, посебно када сте млади, има многе здравствене предности,
као што је јачање костију,
ишчишћавање лошег холестерола из наших артерија
и смањење ризика од можданог удара, високог крвног притиска и дијабетеса.
Наш мозак такође ослобађа бројне хемикалије док вежбамо,
укључујући и ендорфине.
Ови природни хормони,
који контролишу реакције на бол и задовољство
у централном нервном систему,
могу довести до осећаја еуфорије
или онога што се често назива „тркачка еуфорија“.
Генерално, повећани ендорфини и стална физичка активност
могу да вам увећају усредсређеност и побољшају расположење и памћење.
Па, да ли то значи
да нам је одлазак у теретану пет дана у недељи једнако користан
као и придруживање тиму и такмичење?
Па, овде постаје интересантно,
јер се испоставило да, ако можете да нађете спорт и тим који волите,
студије показују да постоје различите предности
које премашују физичку и менталну предност самог вежбања.
Једна од најзначајнијих је психолошка предност,
краткорочна, али и дугорочна.
Неке од њих потичу из заједничког искуства када сте саставни део тима,
на пример, учење да верујете другима и да зависите од њих,
да прихватате помоћ,
да пружате помоћ
и да заједно идете ка заједничком циљу.
Поред тога, посвећеност тиму и то што радите нешто забавно
такође може да олакша успостављање редовне навике вежбања.
За учествовање у спорту у школи такође се показало
да смањује ризик од депресије и до четири година.
У међувремену, ваше самопоштовање и сигурност се могу значајно повећати.
Неколико је разлога за то.
Један проистиче из тренинга.
Самим радом на вештинама,
посебно са добрим тренером,
покрећете развојни менталитет у себи.
То се дешава када кажете: „Чак и ако не могу да урадим нешто данас,
могу напредовати кроз вежбу и на крају то и постићи.“
Тај менталитет је користан у свим деловима живота.
Затим, јавља се и учење кроз неуспех,
једна од дугорочнијих користи од спорта која највише доноси промене.
Искуство помирења са поразом може да изгради отпорност
и самосвест која је неопходна за превазилажење научних,
друштвених
и физичких препрека.
Тако, чак и ако ваш тим не побеђује све време или чак и никада,
постоји права корист по ваше искуство.
Е, сад, не уживају сви у сваком спорту.
Можда неки тим има превише такмичарског духа
или га нема довољно.
Такође, може потрајати док нађете спорт који одговара вашим јачим странама.
То је потпуно у реду.
Ипак, ако проведете неко време тражећи,
моћи ћете да нађете спорт који испуњава ваше потребе,
а ако то урадите, то има много предности.
Бићете део заједнице која даје подршку,
изградићете самопоуздање,
вежбаћете своје тело,
хранићете свој ум,
да и не помињем да ћете се забављати.